gu id en en es fy en en en en en en it en en en en nl en pt ja en en en gu gu de en gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
સરકારે યુએઈની કેરળને ૭૦૦ કરોડની સહાય કેમ નકારી? - Sandesh
August 25, 2018 | 1:02 am IST
તવો ગરમ હોય ત્યારે રોટલો શેકી લેવાની ઉતાવળ હંમેશાં રાજકારણીઓ કરતા હોય છે. કેરળમાં ભયંકર પૂરની આફત પછી હવે ગંદું રાજકારણ શરૂ થઈ ગયું છે. આફતના સમયે કેરળવાસીઓની પીડા માટે સાંત્વના આપવાની દરેકની ફરજ બને છે ત્યારે રાજકારણીઓ આ આફતને પોતાના માટે અવસર બનાવવાનાં સાધન તરીકે જોઈ રહ્યા છે. સૌપ્રથમ કોંગ્રેસે કેરળના પૂરપ્રકોપને નેશનલ ડિઝાસ્ટર તરીકે જાહેર કરવાની માગ કરી છે. કહેવાય છે કે જો કેન્દ્ર સરકાર દ્વારા કોઈપણ જગ્યાએ બનેલ કુદરતી હોનારતને નેશનલ ડિઝાસ્ટર તરીકે જાહેર કરવામાં આવે તો નુકસાનીનો મોટો ભાગ ચૂકવવો પડે છે. કેરળમાં ડાબેરીઓની સરકાર છે ત્યારે કોંગ્રેસ અને ભાજપે કેરળનું પૂર માનવર્સિજત હોવાનો પણ આક્ષેપ કર્યો છે.  કેરળની નદીઓ પર આવેલા ૮૦થી વધારે બંધોના દરવાજા સમય પ્રમાણે ના ખોલીને તંત્રે રાજ્યને પૂરમાં ધકેલી દીધું છે. આ માટે ન્યાયિક તપાસની પણ બંને પાર્ટીઓએ માગણી કરી છે.
બીજી બાજુ જમણેરી વિચારધારા- વાળાઓએ સોશિયલ મીડિયા પર એવી બાબતનો મારો ચલાવ્યો છે કે કેરળમાં ડાબેરી પક્ષો અને કોંગ્રેસે રસ્તા પર વાછરડાં કાપીને દીપપાર્ટી યોજી હતી અને રોડ પર માંસ પકવ્યું હતું તેનું પાપ કેરળને ભરખી ગયું છે. શબરીમાલા મંદિરમાં મહિલાઓના પ્રવેશના મુદ્દાને પણ આગળ ધરીને કેરળ પર દૈવી પ્રકોપ ઊતર્યો છે તેવી વાત ચગાવાઈ રહી છે.
એક બાજુ કેરળ રાજ્યને સહાય કરવા દેશભરમાંથી મદદનો ધોધ વહી રહ્યો છે, લોકો ચીજવસ્તુઓ લઈને ટ્રકો સાથે કેરળ પહોંચી રહ્યાં છે ત્યારે આ પ્રકારની વાતો આક્ષેપો અને પ્રતિઆક્ષેપો  બાજુ પર મૂકી ના શકાય?
કેરળના મુદ્દે દેશભરમાં અત્યારે જે ચર્ચા ચાલી રહી છે તે એ છે કે કેન્દ્ર સરકારે કેરળ માટે યુએઈ સરકારે ૭૦૦ કરોડની સહાયની ઓફર કરી હતી તેનો અસ્વીકાર કેમ કર્યો? કેરળની પૂર હોનારત બાદ ગૃહમંત્રી રાજનાથસિંહે સૌપ્રથમ ૧૦૦ કરોડની કેન્દ્રીય સહાયની જાહેરાત કરી હતી, ત્યારબાદ વડા પ્રધાન મોદીએ કેરળની મુલાકાત લઈ પ૦૦ કરોડ રૂપિયાની કેરળને કેન્દ્રની મદદની જાહેરાત કરી હતી.  કેન્દ્ર સરકારની આ જાહેરાત કરાઈ તે જ અરસામાં ૧૭ ઓગસ્ટે દુબઈના શાસક અને યુનાઇટેડ આરબ અમીરાતના ઉપરાષ્ટ્રપતિ શેખ મોહંમદ બિનરાશીદ અલ મખ્તુમે ટ્વિટર પર લખ્યું હતું કે યુએઈની સફળતામાં કેરાલાનાં લોકોની મોટી ભૂમિકા છે. આ સંજોગોમાં બકરી ઈદના પ્રસંગે અમારી જવાબદારી બને છે કે અમે કેરળનાં પૂરથી પ્રભાવિત લોકોની મદદ કરીએ. આ દરમિયાન કેરળના મુખ્યમંત્રી પી. વિજયને જાહેરાત કરી કે યુએઈના શાસક મખ્તુમે કેરળનાં પુનર્વસન માટે મને ફોન કરીને ૭૦૦ કરોડ રૂપિયાની સહાયની ખાતરી આપી છે. આ જાહેરાત પછી વડા પ્રધાન મોદીએ પણ ટ્વિટર પર યુએઈનો આભાર માનીને લખ્યું કે શેખ મખ્તુમની જાહેરાત પુરવાર કરે છે કે યુએઈ અને ભારતના મજબૂત સંબંધો  છે.
આ ઘટના પછી કેન્દ્ર સરકાર તરફથી એકાએક જાહેર કરાયું કે કેરળની આપત્તિ માટે ભારત સરકાર કોઈ વિદેશી સહાય સ્વીકારશે નહીં. કેન્દ્ર સરકારની આ જાહેરાત સાથે દેશભરમાં સરકાર સામે ટીકાનો મારો પણ શરૂ થઈ ગયો છે. કેટલાક કહેવા માંડયા કે કેન્દ્રમાં બેઠેલી ભાજપની સરકાર જ્યારે કેરળની ડાબેરી સરકારને  ૫૦૦ કરોડની મદદ કરી છે ત્યારે કેરળવાસીઓનાં દુઃખથી   હચમચી ગયેલા યુએઈના શાસકો ૭૦૦ કરોડની સહાય જાહેર કરી તેનાથી  કેન્દ્ર સરકારનું નાક કપાયું છે અને એટલે જ કેન્દ્ર સરકારે પાછળથી વિદેશી સહાય સ્વીકારવાની ના પાડી છે. કેન્દ્ર સરકારનાં આ કૃત્યથી પૂર-અસરગ્રસ્ત કેરળવાસીઓને મોટું નુકસાન થયું છે.
આક્ષેપો કરતાં પહેલાં સાચું શું છે? જૂઠું શું છે અને હકીકત શું છે તેની કાળજી લેવામાં આપણે હંમેશાં ઊણા ઊતરતાં હોઈએ છીએ.  કેન્દ્ર સરકારે યુએઈની સહાય સ્વીકારવાની કેમ ના પાડી? તે માટે તેની તપાસમાં કોઈ ઊતરતું નથી. હકીકતમાં ૨૦૦૪માં યુપીએની સરકારના વડા પ્રધાન મનમોહનસિંહે  કુદરતી આફતો અંગે એક પોલિસી બનાવી હતી. ૨૦૦૪માં તામિલનાડુ સહિત આંદામાન-નિકોબારમાં સુનામીને કારણ ભારે નુકસાન થયું હતું. આ આફતમાં ૧૨ હજારથી વધારે લોકોનાં મોત નીપજ્યાં હતાં અને ૬ લાખ લોકો બેઘર થયાં હતાં અને આ સમયે જ વડા પ્રધાન મનમોહનસિંહે જાહેરાત કરી હતી કે ભારત કોઈપણ કુદરતી આફતને પહોંચી વળવા સક્ષમ છે અને કુદરતી આફતના સમયે ભારત કોઈપણ વિદેશી સરકારની મદદનો સ્વીકાર કરશે નહીં. ૨૦૦૪ પછી ભારત આ નીતિને વળગી રહ્યો છે અને કોઈપણ આફતના સમયે વિદેશી મદદનો અસ્વીકાર કરે છે. ૨૦૦૪ પહેલાં દેશમાં આવેલી કુદરતી આફતો જેવી કે ૧૯૯૧માં ઉત્તર કાશીનો ભૂકંપ, ૧૯૯૩માં લાતૂરનો ધરતીકંપ ૨૦૦૧નો ગુજરાતનો ભૂકંપ, ૨૦૦૨માં બંગાળમાં આવેલ વાવાઝોડું, ૨૦૦૪માં બિહારમાં આવેલાં પૂરના સમયે ભારત સરકારે વિદેશી સહાયનો સ્વીકાર કર્યો હતો, પરંતુ જ્યારથી ૨૦૦૪ની કુદરતી આફતો વખતેની પોલિસી બની છે ત્યારબાદ ૨૦૦૫માં કાશ્મીરમાં ભૂકંપ આવ્યો, ૨૦૧૩માં ઉત્તરાખંડમાં પૂર, ૨૦૧૪માં કાશ્મીરમાં પૂર વખતે ભારત રશિયા, અમેરિકા અને જાપાન તરફથી મદદ કરવાની જાહેરાતનો અસ્વીકાર કરી ચૂક્યો છે.
કુદરતી આફત વખતે વિદેશી સહાયના અસ્વીકાર કરવા પાછળ મનમોહનસિંહની સરકારે બે કારણો આપ્યાં હતાં, જેમાં પહેલું એ કે ભારત સરકારને લાગે છે કે કોઈપણ આફતનો સામનો કરવા ભારત સજ્જ છે એટલે અમારે મદદ જોઈતી નથી. બીજું કારણ એ રહ્યું છે કે જ્યારે સરકાર આફતના સમયે એક દેશની મદદ સ્વીકારતો હોય ત્યારે બીજા દેશો પણ મદદ કરવા આવે તો આપણાથી ના પાડી શકાય નહીં. આ સંજોગોમાં રાજકીય કૂટનીતિમાં આપણો હાથ બંધાઈ જતો હોય વિદેશી મદદ લેવાનું સરકારે બંધ કર્યું છે.
૨૦૦૪ની કોંગ્રેસની સરકારે શરૂ કરેલો શિરસ્તો અત્યારે ભાજપ સરકાર અનુસરી રહી છે અને એક રીતે જોઈએ તો આફતનો સામનો કરવા જ્યારે દેશ સક્ષમ હોય ત્યારે વિદેશથી આવેલી મદદ આપણે ના લઈએ તેમાં જ આપણું ગૌરવ છે.
કુદરતી આફતોના સમયે સમગ્ર દેશ એકતા બતાવી રહ્યો છે ત્યારે રાજકારણીઓ પણ એકતા બતાવે એ જરૂરી છે કાયમ સ્પર્ધા અને લાભ ખાટી જવાની વૃત્તિ આફતના સમયે બંધ રહે તે સૌના માટે ઉચિત ગણાશે.
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
વર્લ્ડ કપ 2019: ઇંગ્લેન્ડ સામે હાર છતાંય વિરાટ કોહલીને આ વાત પર ગર્વ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
PHOTOS: દુનિયાની આ સ્વર્ગ જેવી 10 હોટલ કે જ્યાં જમવા કરતા ફરવાનું વધારે મન થાય!
પ્રિયંકાની જેઠ જેઠાણીના લગ્નનાં PHOTOS વાયરલ, ‘દેશી ગર્લ’ રડતી જોવા મળી
આ હોટ કાશ્મીરી બાળાનું આવી રહ્યું છે બોલિવૂડ ડેબ્યુ ફિલ્મ, જુઓ આલિયા ખાનનાં PHOTOS
દિશા પટણીએ શેર કર્યા નવા PHOTOS, બેકાબુ થઈ ફેન્સ બોલ્યા ‘કોઈ એમ્બ્યુલેન્સ બોલાવો ભાઈ’
બોલિવૂડ છોડવા પર ટ્રોલ થઈ ઝાયરા વસીમ, મીમ્સ શેર કરી યુઝર્સે આપ્યા રિએક્શન
સિંહણ સાથે છ સિંહબાળએ લટાર મારી, વીડિયો સોશિયલ મીડિયામાં વાયરલ
રાહુલ ગાંધીના મતવિસ્તારમાં ઘટી રૂંવાટા ઉભા કરી દેનારી ઘટના, જુઓ Video
VIDEO: માણસ પરથી ટ્રેન ફરી ગઈ, જાદુગરે એવો કમાલ કર્યો કે જીવતો જ નીકળ્યો
VIDEO: સુકી નદીમાં પૂલનુ કામ ચાલુ હતું અને અચાનક ધોધમાર પાણી આવ્યું, મજૂરો ફસાયા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video